
ועדת העלייה, הקליטה והתפוצות 
 02/05/2012 

הכנסת השמונה-עשרה 
נוסח לא מתוקן

 מושב רביעי
<פרוטוקול מס' 244 >
 מישיבת ועדת העלייה, הקליטה והתפוצות 
 יום רביעי, י' באייר התשע"ב (02 במאי 2012), שעה 10:00
<סדר היום:>
<סיור וישיבה בתחנת המשטרה בהר הזיתים: חילול קברים>
נכחו:

<חברי הוועדה:> 
דני דנון – היו"ר

<מוזמנים:> 
	דוד חיון
	–
	מפקד תחנת שלם, המשרד לביטחון פנים

	שלומית בקשי
	–
	ע' דובר מחוז ירושלים, משטרה

	יעל גלעד
	–
	ממונה מניעת אנטישמיות, משרד ההסברה והתפוצות

	מיכאל מרש
	–
	מנהל פרויקט מזרח ירושלים, משרד השיכון והבינוי

	משה סוברנו
	–
	סמנכ"ל, משרד הבינוי והשיכון

	יצחק (איזי) לרר
	–
	מנהל אגף הביטחון, משרד הבינוי והשיכון

	יצחק הנאו
	–
	מנהל המנהלת למבני דת, עיריית ירושלים

	איציק נידם
	–
	מנהלת האגף לחירום וביטחון, עיריית ירושלים

	משה איבגי
	–
	עיריית ירושלים

	אלעזר גלבשטיין
	–
	מנכ"ל, חברת קדישא-ראשית וכללית (פרושים)

	שמואל גלבשטיין
	–
	מפקח, חברת קדישא-ראשית וכללית (פרושים)

	יצחק גלבשטיין
	–
	מנהל עבודה, שטח, חברת קדישא-ראשית וכללית (פרושים)

	אריה אביטן
	–
	אחראי ביטחון, חברת קדישא-ראשית וכללית (פרושים)

	אריה קינג
	–
	מייסד ההתיישבות בהר הזיתים ופעיל למען הר הזיתים

	פול פרידמן
	–
	מנכ"ל הוועדה לישראל-איגוד בתי הכנסת המאוחדים של צפון אמריקה

	ג'פרי דאובה
	–
	ראש ארגון ציוני אמריקה בארץ

	הלן פרידמן
	–
	מנכ"לית ביטחון למען ישראל, ארגון ציוני אמריקה

	צבי בילט
	–
	ישראל הצעירה דויאודמיר ארה"ב

	אלישע בן קימון
	–
	כתב חדשות מקומיות הוט


	יצחק הילדסהיימר
	–
	כתב מקור ראשון

	יגאל אמיתי
	–
	דובר הוועדה


<מנהלת הוועדה:>
דנה גורדון
<קצרנית פרלמנטרית:>
ס.ל., חבר המתרגמים
<סיור וישיבה בתחנת המשטרה בהר הזיתים: חילול קברים>
<היו"ר דני דנון:>
כמה זמן התחנה כבר קיימת? 

<דוד חיון:>
התחנה כבר קיימת- - -  24 שוטרים מאיישים את התחנה, יש 12 סיירים, 24 שעות. מרכז מודיעין שנותן כיסוי מודיעיני לכל האזור הזה. אנחנו נותנים פה שירות מצוין לאוכלוסייה וגם לבאי ההר. בתקופה האחרונה ההר הזה תפס באמת תאוצה מבחינת מבקרים. 

<מיכאל מרש:>
דודי, אתה רוצה לתת סקירה לגבי- - - 

<היו"ר דני דנון:>
לגבי הליווי של משרד השיכון? אני לא אוהב את זה, אני לא אוהב שצריך להתקשר לבקש ליווי. איך זה עובד? 

<מיכאל מרש:>
אני אגיד לך, יש פה מוקד שעובד 24 שעות, יושב פה ב'יד אבשלום', של משרד השיכון, מופעל על ידי משרד השיכון. המוקד הזה עובד 24 שעות, מתקשרים ומזמינים ליווי. הליוויים הם נקודות בטוחות במזרח ירושלים, משער האשפות, משייך ג'ראח, מאזור משרד השיכון, המטה הארצי. 

<היו"ר דני דנון:>
באיזה שעות אפשר לקבל? 

<מיכאל מרש:>
כל השעות. 

<היו"ר דני דנון:>
כמה משתמשים בזה? 

<מיכאל מרש:>
לא מעט. אנחנו היום עומדים על סביבות 80 עד 90 ליוויים ביום. היום אני מגיע גם למצב ש- - -

<היו"ר דני דנון:>
זה לכל החלקים בהר? 

<מיכאל מרש:>
הכול, כל הר הזיתים, כולל אחורה, כולל התימנים, הכול. כל מקום בהר. לגבי דרכי גישה, שמעתי שדיברת עם דודי, בכמה חודשים האחרונים- - -

<היו"ר דני דנון:>
הבעיה, אני יודע, אנחנו מדברים על זה בוועדה, שאנשים באים ויש שעות שהתלמידים יוצאים מבתי הספר ו- - -

<מיכאל מרש:>
בשעות האלה יש היום משטרה. 

<היו"ר דני דנון:>
אתה נמצא בפקק ואתה בסכנת נפשות לפעמים.

<מיכאל מרש:>
נכון, אז היום יש משטרה שם ואנחנו כן נוסעים לשם. לפי הערכות מצב, זה לא להיכנס עם הראש בקיר. אם אנחנו מגיעים למצב שבאותו בוקר יוצאים החוצה הילדים, כמו שאמרתי, אז אנחנו עושים את העיקוף, אבל כעיקרון יש לנו אישור לנסוע משם, אנחנו נוסעים בצורה חופשית בכל שעות היממה. 

<היו"ר דני דנון:>
ומה המצב היום של זריקות האבנים? 

<מיכאל מרש:>
יש מדי פעם. אני לא אגיד שאין, הייתה תקופה שזה קצת עלה, בזמן האחרון זה קצת- - - עוד פעם, זה גלים. 

<היו"ר דני דנון:>
אתה הרגשת שמהיום של הקמת התחנה יש- - -

<דוד חיון:>
יש ירידה משמעותית בחודשיים האחרונים, זה ציר רטוב. 

<מיכאל מרש:>
אנחנו מדברים היום על- - - אני אתן לך את הכול, אלה האירועים של אפריל על ההר. אנחנו מדברים על חמישה אירועים. 

<אריה אביטן:>
חבר הכנסת דנון, אם אפשר, אני אחראי פה מטעם חברה קדישא על תחום הביטחון. אני חייב לומר פה שתי נקודות חשובות, הצורך בשמירה על ההר, על המתים פה היא פחות חשובה, אנחנו זקוקים יותר לאבטחה בכניסה להר וביציאה מההר. שתי נקודות רגישות, האחת זה בית הספר שם, חוטפים על ימין ועל שמאל. הדיווחים האלה הם רק מה שדווח, מה שלא דווח לא יודעים על זה ויש המון. הנקודה השנייה זה הכיכר. רק השבוע חטפנו אבן וזה לא מדווח פה. המון המון אירועים שלא מדווחים. פגשתי הרבה מאוד אנשים שחוטפים- - -

<היו"ר דני דנון:>
מתי בית הספר- - -

<אריה אביטן:>
הם יוצאים בשעה 1, 2, 12, חוטפים שם. המון אירועים. הצורך שלנו פה הוא בשני דברים, נוכחות קבועה של משטרה באזור בית הספר ובכיכר. אלה הנקודות הבעייתיות.

הדבר השני, יש פה שלושה ג'יפים של משרד השיכון, אנחנו מבקשים שיהיו ליוויים מהאוניברסיטה לפה, מה שלא מתקיים היום. על ציר הטור. אנחנו מאוד מבקשים ש- - -

<קריאה:>
זה מתקיים.
<אריה אביטן:>
ברצועה לא מלאה. אנחנו מבקשים שיהיו ליוויים כי זו נקודת עקב אכילס של כל העסק פה. 

<היו"ר דני דנון:>
ליוויים של משרד השיכון או של משטרת ישראל? 

<אריה אביטן:>
של משרד השיכון ושל משטרת ישראל. אנחנו רוצים ליווי קבוע משם, כי פה לשמור על מי שמגיע, אין בזה שום תועלת, המקום פה שמור, אין לי צורך בזה, הצורך הוא בכניסה וביציאה וזאת היא הבעיה העיקרית ואנחנו מבקשים לתת לזה איזה שהוא מענה, גם משטרתי, גם של משרד השיכון.

<היו"ר דני דנון:>
תודה.

אריה קינג, אתם חשתם שינוי מאז הקמת התחנה? 

<אריה קינג:>
השינוי הכי גדול זה שאתה רואה ניידות יותר.

<היו"ר דני דנון:>
זה שינוי.

<אריה קינג:>
שינוי גדול מאוד, זה מאוד חשוב. בעבר לא היית רואה פה לפעמים ימים ושבועות- - -

<היו"ר דני דנון:>
ניידות שעולות ויורדות לתחנה.

<אריה קינג:>
ואפילו ממשיכות, אני לא יודע לאן, אבל זה טוב, לכיוון אבו דיס. זה כבר משמח. אני תמיד רואה אותם מגיעים אליי, פעם חוזרים ואז ממשיכים. 

<היו"ר דני דנון:>
זה הגביר את הרגשת הביטחון? 

<אריה קינג:>
אין ספק. אבל הדבר הכי חשוב פה, אני חושב, זה לא קשור דווקא למשטרה, זה קשור אליך, חבר הכנסת דנון, לכנסת, זה הוראות הפתיחה של המאבטחים, אני אומר את זה בצורה הכי ברורה, וגם של אזרחים, שיהיו יותר מקלות, כי יש פה מצבים שהוראות הפתיחה פה, ערבי יכול לעמוד מול המאבטח, לזרוק עליו בקבוק תבערה והמאבטח לא יעז לירות עליו. 

<משה סוברנו:>
כן, אנחנו פועלים על פי החוק. אני מגיב, אני חבר של מיכה ממשרד השיכון, אנחנו מגיבים על פי החוק וכל הפעולה שלנו היא על פי החוק, קרי, המאבטחים שלנו הם לא שוטרים, הם מנועים מפעולה אקטיבית, הם יכולים להגיב רק- - -

<היו"ר דני דנון:>
החוק קובע כשיש סכנה.

<משה סוברנו:>
כפי שאתה תגן על עצמך, אותו דבר המאבטח יגן. רק סכנת חיים, אם הוא יחליט שחייו מסתכנים, אנחנו- - -

<קריאה:>
מעבירים למאבטחים אולי סמכויות, או שבצורה אחרת, כי בפועל אם שוטר היה רואה את זה, השוטר היה יורה ופוגע, נכון, דודו? השוטרים פוגעים. 

<מיכאל מרש:>
לא בטוח. באותו אירוע שאתה מדבר עליו, מדובר על האירוע האחרון. הגיע נער או איש צעיר להר הזיתים, הגיע עם תיק, עמד מחוץ לגדר של מעלה הזיתים והוריד את התיק והדליק בקבוקי תבערה וזרק אותם לכיוון השכונה. הוא זרק אותם, המאבטח היה בקשר עין איתו והוא ירה באוויר לנסות לבטל את הסכנה, זה לא שהיו אנשים ובקבוקי התבערה פגעו בהם. זה פגע, נכון, זה פגע במבנה, זה פגע בחצר, זה פגע בכל מיני מקומות. עוד פעם, אנחנו מתפלפלים פה, עורך דין טוב יכול להיות שהיה מוציא את אותו מאבטח מאותו ירי, או דברים, אבל צריך גם להפעיל איזה שהוא שיקול דעת, בסופו של דבר הוא ירה באוויר, הוא ירה לידו, אותו בחור עזב את התיק וברח, הוא הצליח לנטרל את הסכנה ושבוע אחרי זה, או כמה ימים אחרי זה, משטרת ישראל, עם תיאום גם עם המאבטחים, עשתה את כל הסיפור, כי אנחנו לא שוטרים, ותפסה את אותו בחור. זה קרה שלשום. קרה, הגיע, המאבטחים זיהו אותם, שמו מצלמה, המאבטחים היו למעלה, המשטרה עשו עיקוף ותפסו את הבחור הזה על חם. אז תפסו אותו, זה נראה אחרת. אבל אני אומר, צריך לראות גם מבחינת הוראות פתיחה באש, אנחנו עובדים לפי הוראות פתיחה באש של אזרח, לא של משטרה. אנחנו לא שוטרים ולא חיילים. אני סתם נותן לראיה, כשמאבטח שלי יוצא למילואים והוא חוזר חזרה לפה, הוא עובר עוד פעם הוראות פתיחה באש, כי הוראות הפתיחה באש האזרחיות והצבאיות הן שונות לחלוטין ואני פשוט מפחד מהדבר הזה. 

<קריאה:>
נמצא איתנו פה ראש חברת קדישא, הרב אלעזר גלבשטיין, שהשבוע במקרה הוא גם חטף. 

<אלעזר גלבשטיין:>
עשרה ימים לפני כן, בכיכר בראס אל עמוד. השעה הייתה 12:45, משהו כזה. ניגשו שלושה נערים, עד כדי שני מטרים- - -

<היו"ר דני דנון:>
היה פקק? 

<אלעזר גלבשטיין:>
הייתה משאית שפרקה והיה פקק וראו אותנו, הביטו עין לעין, שני מטרים מרחק, הרימו אבנים וחטפו חזרה. אבל מה שקורה, החנויות סביבם, הם כאלה שהם יוצאים מבפנים, הם מגנים עליהם, הם מסיחים את דעתם של בעלי הרכב- - -

<היו"ר דני דנון:>
אבל יש מצלמות בצומת, נכון? 

<אלעזר גלבשטיין:>
מיד נכנסנו ויש את כל סרט הצילום הזה, רואים את הנערים עומדים- - -

<משה סוברנו:>
הייתה תגובה מהירה של משרד השיכון. 

<היו"ר דני דנון:>
בוצעו מעצרים אחרי זה? 

<משה סוברנו:>
במשטרת ישראל.

<היו"ר דני דנון:>
המצלמות עובדות.

<מיכאל מרש:>
אנחנו עובדים בשיתוף עם המשטרה. זאת אומרת שהמשטרה מגיעה והיה אירוע כזה, עולה מולי מפקד התחנה ומבקש את אותו סרט של אותו אירוע. מה הם עושים עם זה? הוא יגיד לך, אבל הם מקבלים את כל הסרטים והמצלמות האלה עובדות. 

<היו"ר דני דנון:>
אני רוצה, הרב בילט, שתאמר מספר מלים, כי אנחנו קיבלנו את הפניות פה גם מאנשים מארצות הברית, שהיו בוועדה, הם לא נמצאים איתנו פה, כי קבענו את הסיור הזה בזריזות, אבל אם אתה רוצה לומר מספר מלים על החשיבות. 

<צבי בילט:>
אין לי הרבה מה לומר, אני חושב שבית עלמין יהודי זה מקום שצריכים לכבד את המתים ואת מנוחתם ומה שמאוד מרגיז ליהודי שגר בגולה, שיש יותר אירועים כאן במדינת ישראל, במדינה של העם היהודי, מאשר יש באמריקה. דברים כאלה קורים מדי פעם, מהפכים מצבות באמריקה, זה הכול, אבל זה לא קורה הרבה. כאן במדינת ישראל, מדינה שיש לנו ריבונות, זה מאוד מזעזע שאנחנו לא מגנים על ה- - - אנחנו משתדלים, אני מאוד מעריך את משטרת ישראל ואת כל המאמץ וכל האנשים בוועדה וכל האנשים שאחראים על הביטחון, אבל זה מאוד מרגיז לקרוא בעיתון שיש אירועים כאלה במדינה של העם היהודי ואנחנו בגולה מאוד מאוד תומכים בכל המאמץ הזה ומאוד גאים על המאמץ של המשטרה ועל המאמץ של אנשי הביטחון כאן, שמשתדלים לשפר את המצב. זה כל מה שיש לי להגיד.

<היו"ר דני דנון:>
תודה, כבוד הרב.

חבר הקונגרס שהיה פה, מתי זה היה? 

<ג'פרי דאובה:>
זה היה לפני חודש, קצת יותר. 

<היו"ר דני דנון:>
אתה היית איתו? איפה זה היה, פה? 

<ג'פרי דאובה:>
בכיכר. האירוע היה למטה. 

<ברברה:>
דני, אני רוצה להוסיף שאנחנו רוצים שזה יהיה מקום תיירות כמו הכותל וכמו הטיילת, אנשים לא יודעים שהם יכולים לבוא לכבד את אליעזר בן יהודה ואת בגין וכל זה ואתה יודע שנשיאת הדסה קבורה גם כן פה. 

<היו"ר דני דנון:>
בהחלט. 

<עיתונאית:>
אני איחרתי לכאן כי לא היה אף נהג מונית, שאלתי שלושה נהגי מונית ברצף, אף אחד לא רצה להביא אותי לכאן. אני ירדתי בבית חולים אוגוסטה ויקטוריה והלכתי ברגל ולכן איחרתי. אמרתי לו, 'שמע, אני הולכת לשם לסקר אירוע של פתיחה של נקודת משטרה, למה אתה לא מוכן לקחת אותי?' אני אומרת, אפילו שאתם כאן, אפילו שהמשטרה כאן, זה לא משפיע על היום יום של האנשים שבאמת צריכים להגיע לכאן. הוא אמר לי 'אני רק נוסע לכאן עם משפחות, אם יש לי ליווי ביטחוני', אז מה אפשר לעשות כדי שאני לא אצטרך ללכת ברגל לבד לכאן? מה אפשר לעשות? אני רוצה, אם אפשר, תגובה. 

<היו"ר דני דנון:>
אני אתייחס לזה.

פול, כן? 

<פול פרידמן:>
אני רוצה להוסיף שבנוסף למה שנאמר, אנחנו מתכננים תכניות חינוכיות כי אנחנו רוצים לקיים תכניות כאן גם מחוץ לארץ וגם מהארץ, שניקח אנשים שנמצאים כאן, מדור ראשון עד דור אחרון, ונבנה תכניות חינוכיות ונשתמש במקום הזה כדי לחנך, גם אלה מהגלות וגם אלה שנמצאים בארץ שלנו, על מה ואיך זה מתייחס לציונות ולמדינתנו. 

<מיכאל מרש:>
אני שומע פה, יש פה איזה שהוא בלבול. בסופו של דבר הפרויקט הזה קם בשביל להביא לפה קבוצות של בתי ספר לטייל בהר הזיתים, בדיוק מה שהוא אומר. אנחנו ערוכים לזה, משרד השיכון בנוי לזה, בתוך המוקד עצמו שבנוי יש מכשירי קשר, זאת אומרת שאותו מנהל קבוצה או אותו מדריך שמגיע, הוא מקבל ליווי, הוא מקבל מכשיר קשר שמחובר למוקד, יש פה מצלמות בהמשך שברגע שהם יסיימו לפרוס את כולן יהיו פה מצלמות על כל ההר ואז יהיה מצב שברגע שהוא מרים קשר, יהיה איזה שהוא ביטחון לאותו מדריך, אותו בית ספר. לראיה, גם המשטרה אישרה שהחבר'ה של משרד החינוך שמגיעים לכאן מגיעים לכאן בלי נשק, בגלל הסיפור הזה של המאבטחים.

<היו"ר דני דנון:>
אנחנו נרד תיכף לתחנת המשטרה. 

<עיתונאי:>
משפט אחד. אני רוצה לשאול עם בן אדם פרטי, בן אדם פרטי שבא.

<היו"ר דני דנון:>
הוא צריך להתקשר למוקד ולקבל ליווי. 

<עיתונאי:>
אני רוצה לספר בקיצור, הרב הראשי של קרית מוצקין, הרב דרוקמן, בא הנה להר הזיתים, טלפנתי אליו בדיוק כשהוא היה פה, הוא אומר לי, 'אני לא יכול לדבר עכשיו, מתקבצים כמה ערבים ליד המכונית שלי, תתקשר אליי בעוד חצי שעה'. התקשרתי אליו בעוד חצי שעה, הוא אומר לי 'אני ידעתי מה שיקרה, הערבים שהיו ליד המכונית שלי שברו את השמשה הקדמית של המכונית'. 

<קריאה:>
אז הוא התקשר למוקד או לא? 

<עיתונאי:>
הוא לא התקשר. 

<יצחק (איזי) לרר:>
עוד מלה אחת, אני קב"ט משרד השיכון, לגבי הוונדליזם. זה גם דבר שעלה בוועדות. ההר הזה הוא הר מאוד גדול, הוחלט להכיר בו כגן לאומי וזה לא הלך מכל מיני סיבות פוליטיות, אין לנו פה גידור פיזי, המצלמות לא מונעות כניסה וקפיצה, אז צריכים לקחת בחשבון שגם הפריסה של שלוש ניידות שמסתובבות לא יכולות בזמן נתון לכסות את כל השטח. 

<היו"ר דני דנון:>
ברור.

אני רוצה לומר מספר מלים לפני שאנחנו נרד לראות את התחנה עצמה. המצב הקיים היום, שיהודים מפחדים להגיע להר הזיתים, זה מצב שלא מתקבל על הדעת, אלה יכולים להיות יהודים חשובים שבאים במיוחד מכל התפוצות לבקר את קברי יקיריהם, יהודים שגרים בישראל. אנחנו רואים שיש שיפור, יש שיפור מבחינת עבודת המשרדים, המשרד לביטחון פנים, משרד השיכון, אבל עדיין תחושת החשש של להגיע לפה קיימת ואת זה צריך לשנות ושבמקום הזה יטיילו יהודים, שתהיה בו נוכחות יהודית.

אני רוצה להודות למשרד לביטחון פנים שיישם את החלטת הוועדה, שקבעה לוחות זמנים ברורים להקמת תחנת המשטרה. התחנה הייתה אמורה לקום פה מאחורינו ליד המלון, ככה הוצג לנו בוועדה, משיקולים של המשרד התחנה הוקמה למטה ואנחנו נבקר את התחנה ואנחנו חושבים שיש חשיבות לכך שיש פה 24 תקנים, ניידות שמסתובבות, זה מוסיף לתחושת הביטחון. זה לא מספיק. אנחנו מאמינים שצריכה להיות יותר נוכחות של שוטרים בצירים המובילים אל ההר, וגם, אני אומר זאת בצורה פשוטה, איפה שיהודים יטיילו ויגיעו יהיה ביטחון ליהודים, אם לא יגיעו לפה יהודים ויבקרו ויטיילו לא יהיה ביטחון ואנחנו נפקיר את המקום הזה, ולכן יש מקום לפעילות חינוכית, פעילות ציונית, ולא רק שוטרים אלא גם תלמידים וגם מטיילים וגם תיירים, זו הדרך האמיתית להחלת הריבונות ולמימוש הריבונות שלנו בהר.

אנחנו עכשיו נרד לתחנה, נסייר שם, ואם יהיו עוד שאלות ודברים אנחנו נענה עליהם בהמשך.

סיור בתחנת המשטרה בהר הזיתים
<דוד חיון:>
טוב, אני אסביר לגבי הנקודה. נקודת הר הזיתים היא נקודת משנה של תחנת שלם, שיושבת במזרח העיר בסאלח אל דין. את הנקודה מאיישים 24 שוטרים, הנקודה פועלת 24 שעות ביממה, יש מפקד נקודה בדרגת רפ"ק (רב פקד), 12 סיירים שמפטרלים באזור הזה ונותנים מענה ביטחוני לכל אותם האירועים שנמצאים בקרבת ההר, יש לנו 5 בלשים שיושבים בנקודה הזאת שגם עובדים במישור המודיעיני ובמישור הסמוי באזור הזה- - -

<עיתונאי:>
5 בלשים בנוסף ל-24? 

<דוד חיון:>
לא, בתוך ה-24. עכשיו אני מפרט ב-24 מה התפקידים שיש כאן; 5 בלשים, רכז מודיעין ו-5 חוקרים. 5 חוקרים שנותנים מענה באופן מלא, 24 שעות, לכל האירועים שמתרחשים באזור ההר. 

אנחנו גם לאחרונה מפעילים רכב קטן שרכשנו, טרקטורון קטן שייכנס פנימה גם לתוך ההר, שיוכל לעבור בין סמטאות הקברים כדי לאתר ונדליזם או את אותם אנשים שרוצים לפגוע. הוא יחנה פה בנקודה, אנחנו עדיין מאבזרים אותו ואני מאמין שאנחנו נקבל אותו וביום ראשון הוא יהיה כאן. 

מעבר לזה, הנקודה הזאת קיבלה 4 כלי רכב חדשים וציוד חדש ביותר, יש לה עמדות תצפית ומצלמות שחולשות על הנושא ההיקפי של ההר. בעתיד אנחנו רוצים להתחבר גם לרכז המבקרים בגת שמנים ולמצלמות שלהם, כדי שהשליטה שלנו תהיה יותר רחבה וזה כרגע בעבודה מול משרד השיכון.

<עיתונאית:>
כמה מצלמות יש בסך הכול עכשיו? 

<דוד חיון:>
על הנקודה הזו יש כרגע 3 מצלמות.

<היו"ר דני דנון:>
המצלמות האלה, אתה מתכוון המצלמות בהר, זה באחריות של משרד השיכון? אפשר לקבל תשובה- - -

<דוד חיון:>
ממיכה. איפה מיכה? 

<קריאה:>
אנחנו מאמינים שתוך חודשים מהיום אנחנו נחבר אתכם לנקודות ב- - -

<היו"ר דני דנון:>
גם משרד ראש הממשלה מעורב בפרויקט הזה. כמה מצלמות יש בהר? 

<קריאה:>
נכון להיום יש 122 מצלמות פעילות, אנחנו מאמינים שבחודש הקרוב נסיים, נגיע לכדי 135 מצלמות. זה בתכנית הנוכחית. בתכנית המשך, שאמורה לעבור ביום ירושלים, אנחנו מקווים להציב גם בציר שדיברו עליו, מהאוניברסיטה למטה, ציר הטור, מצלמות נוספות. אנחנו מקווים שזה חלק מתכנית אגן העיר העתיקה שתאושר ביום ירושלים ואנחנו נאשר מצלמות נוספות.

<היו"ר דני דנון:>
מה יש לנו בתכנית מבחינת נוכחות? 

<קריאה:>
מבחינת ביטחון אנחנו נגדיל את המספרים של השוטף לטובת משרד השיכון, זה יעמוד על סדרי גודל של כ-4 מיליון שקל ואנחנו מאמינים שעוד סדר גודל של 30-40 מצלמות נוספות. 

<היו"ר דני דנון:>
מבחינת עידוד תיירות למקום? 

<קריאה:>
יש תכנית ספציפית לעידוד תיירות בהר הזיתים, תכנית שעומדת על כמה עשרות מיליוני שקלים, שבאותה החלטה תאושר גם היא. 

<אריה קינג:>
אנחנו מבקשים, אם אפשר, שתציין פה איזה שהיא התחייבות שכל מי שמעוניין להגיע להר הזיתים בכל זמן נתון יקבל ליווי מהאוניברסיטה לפה דרך הציר הראשי, לא בדרכים עוקפות, אין שום סיבה שיהודי יפחד לעבור פה ביום או בלילה, ועל אחת כמה וכמה משטרת ישראל או משרד השיכון. אנחנו מבקשים שתצא מפה התחייבות ללוות את היהודים.

<היו"ר דני דנון:>
בואו נעשה סדר, מיכה, אם אני מתקשר עכשיו ומבקש ליווי, אז יש בעיה מאיפה ייצא הליווי, מאיפה הוא יגיע? 

<מיכאל מרש:>
היום אנחנו מגיעים- - - 

<היו"ר דני דנון:>
מה שהוא מעלה פה שכאילו הליווי יוצא רק מ- - -

<אריה קינג:>
הוא לא תמיד יוצא ואם הוא יוצא אז רק ב- - -

<מיכאל מרש:>
אריה, הליווי מקובל, אנחנו עושים הערכת מצב כמו כל דבר בחיים, מגיעים עם קשר עם המשטרה, אם הציר פנוי, נוסעים דרך ציר הטור, אם לא, דרך ציר הנחש, דרך ציר החמור, או הציר שעולה לכיוון חושן. נוסעים דרך הציר הזה.

<אריה קינג:>
ישנם אוטובוסים שלא יכולים לעלות בציר אחר, הם חייבים לעבור דרך הציר הראשי. אני רוצה התחייבות של המשטרה- - -

<מיכאל מרש:>
קודם כל אוטובוסים עדיין לא הזמינו ליוויים. זאת אומרת אוטובוס שמגיע עם 50 איש זה כבר תיאום עם משטרת ישראל, זה כבר לא ליווי של משפחה שמגיעה להר הזיתים. 

<אריה קינג:>
משפחה של לוויה.

<מיכאל מרש:>
משפחה של לוויה, אז מעלים מול המשטרה, המשטרה מביאה ניידת, אנחנו מגיעים עם- - -

<אריה קינג:>
זה לא מבוצע בפועל. 

<אלעזר גלבשטיין:>
השיירה להר הצופים, זה מזכיר את השיירה להר הצופים. מה זה? להגיע להר הזיתים צריך תיאום ולצלצל למשטרה ולהודיע? מה קרה פה? יש ציר, זה בתוככי ירושלים, תשאירו כוחות של שוטרים שכל הזמן יהיה פנוי. 

<דוד חיון:>
אני רוצה להגיד, אני הייתי באמצע אבל מיום הקמת הנקודה, אז אמרתי שיש פה שלוש ניידות שעובדות 24 שעות, הציר הזה כיום מלווה על ידי כוחות משטרה וביחס לחודשים קודמים הנוכחות שלנו יותר מסיבית על הציר הזה, הניידות שלנו מפטרלות פה כל היום ואתם יכולים לראות את זה. מעבר לכוחות שלנו יש פה גם כוחות משמר הגבול שמסיירים על הציר הזה. הכוונה היא שכל הזמן בכל זמן נתון רכבים של יהודים שעולים להר ואוטובוסים של מתפללים ושל באים להלוויות יוכלו לנוע על הציר הזה בבטחה, אבל כאן אנחנו נותנים את הדגש שלנו בנושא הזה ואנחנו פה כל הזמן. זה הכול. זו המטרה, לא צריך לתאם איתנו גם את הנושא הזה.

<אלעזר גלבשטיין:>
אנחנו נוסעים על הציר הזה באופן קבוע, למעט כאשר אוסרים עלינו לנסוע בקו הזה, וזה פשוט נוראי. איך אתה עוצר יהודי בתוך ירושלים על ציר כזה גלוי, זה לא בין סמטאות הרי חושך, שלא נותנים ליהודי לעבור מפחד שמא יזרקו אבן. תציב שמירה. 

<דוד חיון:>
אנחנו לא עוצרים אף אחד ואנחנו מעודדים נסיעה על הציר הזה.

<אלעזר גלבשטיין:>
אין לי טענות אליכם, אני אומר באופן העקרוני של הדבר.

<דוד חיון:>
אנחנו מעודדים נסיעה על הציר הזה, הציר הזה מבחינתנו הוא בטוח מאוד ואנחנו נמצאים פה כל הזמן על הציר הזה ואנחנו מסיירים פה, גם באופן רגלי, באופן גלוי ובאופן סמוי והציר הזה מאובטח ואתם יכולים להגיע לפה כל הזמן ותוכלו לבדוק אותנו בנושא הזה. זה הכול. מיום שהוקמה הנקודה, אני רוצה להגיד לכם שהנקודה נותנת שירותים משטרתיים ואזרחים מגיעים לפה וכבר מכירים את הנקודה, מגישים פה תלונות והם בקשר עם השוטרים ועד עכשיו זה נראה שזה עובד יפה מאוד. 

<אלעזר גלבשטיין:>
הקו מים שלכם, היה יותר יפה אם זה היה עם אספלט. 

<היו"ר דני דנון:>
אני רק רוצה לסכם ולומר שאנחנו לא סיימנו את המשימות שלנו לגבי הר הזיתים היום. יש התקדמות מבורכת, חשובה, הנקודה הזאת חשוב שהוקמה, הרבה זמן דיברו עליה, אבל ההתקדמות האמיתית תהיה כשאנחנו נראה פה טיולים ואוטובוסים ונוכחות של יהודים ומסות של אנשים, זה יהיה הביטחון הגדול, ואני רוצה באמת להודות לכל הגורמים שנמצאים פה, גם החבר'ה שהגיעו מקהילות שונות מארצות הברית, שחשוב להם, וגם אנשים בארץ, וכל משרדי הממשלה, משרד ראש הממשלה, משרד השיכון, משרד הדתות, המשרד לביטחון פנים. ידיים רבות בוחשות פה וזה טוב, רק צריך לראות שאנחנו באמת מצליחים לשנות את המציאות הקיימת. 

אז אני רוצה להודות לדודו ולמפקד המחוז על הפעולה המהירה של הקמת התחנה ואנחנו נמשיך לעקוב לגבי מספר התקריות והאירועים, מקווים שלא יהיו הרבה ושהרבה יהודים יגיעו לפה. אז תודה רבה. 

<הישיבה ננעלה בשעה 11:00.>
